**Prečítajte si nasledovný text a odpovedzte na otázky číslo 1 - 9:**

 ***Uvádzací text číslo 1:***

*Ondrej Tráva, gazda v Kameňanoch, zavesil gazdovanie na klinec a oddal sa na špekuláciu.*

*Gazdovstvo viedol jeho syn a on prevádzal kupectvo. S čím vlastne kupčil, ťažko povedať. Ako mešťan mení dľa sezóny a módy obleky, tak Ondrej Tráva menil dľa okolností články svojho obchodu. Niet vari plodiny, ani výrobku, ktoré by za čas svojho pôsobenia nebol dovážal na trh. A čo je zvláštne a svedčí o jeho nadaní: vždy vedel, kedy treba tento článok opustiť a tamten miesto neho pochytiť, aby z toho povstal úžitok a nie škoda. Tak sa hlásili u Ondreja ľudia, keď mali dačo na predaj a peniaze potrebovali. Túto okolnosť vedel znamenite využiť. Keď mu dakto dačo ponúkol, Ondrej nikdy neukázal veľkú ochotu do kúpy. Ľudia ho vychvaľovali, že je dobrý človek, že hodno s ním kupčiť, lebo že nie je lakomý.*

 *(Martin Kukučín: Keď báčik z Chochoľova umrie)*

**1. Určte význam podčiarknutého frazeologizmu:**

A  Skončiť s gazdovaním, nevenovať sa už začatej činnosti.

B Rozbehnúť vlastnú spoločnosť.

C Odmietnuť spolupracovať.

D Zavesiť niečo na klinec, aby sa nám to nestratilo.

**2. Aký slohový postup je použitý v ukážke?**

A informačný B opisný

C výkladový D umelecký

**3. Vypíšte z textu slovo so zdvojenou spoluhláskou:**

...................................................................................................................................................

**4. Napíšte synonymum k slovu kupčiť**.....................................................................................

**5. Aký slohový útvar/ žáner je použitý v ukážke?**

A charakteristika B úvaha

C posudok D správa

**6. Ktoré sloveso má nedokonavý vid?**

A zavesiť B neukázal

C opustiť D vedel

**7. Vypíšte z vety antonymum/opozitum**

***A čo je zvláštne a svedčí o jeho nadaní: vždy vedel, kedy treba tento článok opustiť a tamten miesto neho pochytiť, aby z toho povstal úžitok a nie škoda.***

.....................................................................................................................................................

**8. Keď báčik z Chochoľova umrie je poviedka. Čo patrí medzi znaky poviedky?**

A vystupuje málo postáv

B postavy sa vyvíjajú

C má veľký rozsah

D príbeh má niekoľko dejových línií

**9. Vypíšte z poslednej vety ukážky č.1 prídavné meno s nepravidelným stupňovaním.**

.....................................................................................................................................................

**Prečítajte si nasledovný text č. 2 a odpovedzte na otázky číslo 10 - 13**

 Toľko lásky a nehy v očiach máš,

 že každou vecou bývaš očarená.

 A keď mi hráš, keď hudbou Beethovena

 celý náš byt až po strop napĺňaš,

 keď v notách, zvučných ako hrkálky,

 i tvoje malé detské srdce bije,

 ja spoza záclon každej melódie

 na tvoju cestu hľadím do diaľky.

 */ Július Lenko: Dcérke/*

**10. Označte možnosť, ktorá pomenúva podčiarknuté umelecké prostriedky. Záleží aj na poradí:**

A metafora, epiteton

B prirovnanie, metafora

C personifikácia, prirovnanie

D epiteton, personifikácia

**11. Určte rým básne:*..............****.......*............................................................................................

**12. Ktorý slovný druh chýba v poslednom verši?**

A  zámeno B podstatné meno

C spojka D sloveso

**13. Vypíšte z ukážky č.2 jedno slovo so slabikotvornou spoluhláskou**...................................

**Odpovedzte správne na nasledujúce otázky:**

**14. V ktorej z možností majú všetky slová rovnaký počet slabík?**

A kolobeh, prehliadka, orodovať, červený

B súmerný, rozmýšľať, cestovateľ, hodnotný

C blankytný, prednosta, potrebné, strážený

D prvýkrát, kamenistá, čarodejník, humanita

**15. Vedecko-fantastickú literatúru písal:**

A  J. Verne B P.O. Hviezdoslav

C J. Kollár D A. Sládkovič

**16. *Žiaci základných škôl dnes konajú prijímacie skúšky*. Z vety vypíšte:**

**podmet**................................................................................................................

**príslovkové určenie času**.....................................................................................

**17. Vypíšte z vety prisudzovací sklad: *Májové počasie láka všetkých turistov do prírody.***

.............................................................................................................................

**18. V ktorej možnosti sa dodržiava rytmický zákon:**

A  viackrát B súčiastka C okrúhly D lístie

**19. Zdrobnenina je v možnosti:**

A ponožka B čiapka C klietka D slamka